Protokoll 07/22 fra styremøte i Norges Blindeforbund Ungdom region Midt-Norge

**Tid**: 10.08.2022 kl.18:30 –21:05

**Sted:** Møtet ble avholdt digitalt via messenger

**Til stede**

Heidi Bye Werkland (nestleder)

Ernest Rudak

Casper Rønning

Anna Kunzendorf (1.vara)

Ida Sødahl Utne (2.vara)

**Meldt frafall**

Silje Madelen Ingvaldsen (leder)

Ragna Kornelia Unstad Forså

## Sak 76/22 Protokoller

1. **Protokoll 6/22 NBfU Midt**

**Vedtak: Godkjent under omsending. Anna sender ut protokollen til sentralstyret i NBfU og fylkeslaget i Trøndelag og Møre og Romsdal.**

1. **Protokoll 6/22 Trøndelag fylkeslag**

**Vedtak: Tatt til orientering.**

1. **Referat fra felles styremøte**

**Vedtak: Tatt til orientering.**

1. **Protokoll 02/22 NBfU sentralstyret**

**Styret diskuterte sak 035/22, betaling av trygghetsgruppe honorar og reisekostnader. Saken 035/22 handler om hvem som skal dekke trygghetsgruppe honoraret og reisekostnadene. Slik det er i dag er** regionene pålagt å ha Trygghetsgruppa på arrangement med overnatting, og blir dermed pålagt en ekstra kostnad gjennom å ha med Trygghetsgruppen. Vedtaket sentralstyret gjorde sier at regionene dekker alle kostnadene selv. Styret diskuterte hvilke utfordringer dette kan by på. **Det er flere regioner som ikke har så veldig god økonomi. Sentralstyret har bedre økonomi og det vil derfor være lettere for sentralstyret å dekke trygghetsgruppen. I tillegg bor de fleste i trygghetsgruppen på Østlandet, og det vil være en større utgiftspost for regionene og betale for reisen til trygghetsgruppemedlemmet/ne. Styret i Midt mener at sentralstyret skal dekke reise, opphold og trygghetsgruppehonoraret. Hvis regionen velger å bruke trygghetsgruppemedlemmet som fellesledsager, dekker regionen fellesledsagerhonoraret.**

**Styret tenker at denne saken bør sendes på høring til alle regionene. Da kan alle regionene si hva de selv mener.**

**Vedtak: Ida sender en Mail til sentralstyret på vegne av styret i region midt. Vi ønsker at denne saken skal sendes ut på høring til alle regioner.**

1. **Årsmøteprotokoll NBFU Midt**

**Vedtak: Tatt til orientering. Anna sender ut årsmøteprotokollen til sentralstyret i NBfU og fylkeslaget i Trøndelag og Møre og Romsdal.**

## Sak 77/22 Paralympics next

**Anna og Heidi orienterte om situasjonen rundt arrangementet Paralympics next. Arrangementet skulle egentlig avholdes i august, men blant annet på grunn av at det har vært vanskelig å finne et sted vi kan avholde arrangementet, så sendte vi en mail til LNU Mangfold og Inkludering med spørsmål om utsettelse av arrangementet. Vi har fått utsettelse ut året 2022. Styret håper det er mulig å få gjennomført arrangementet i løpet av året. Styret kom med forslag til steder og folk komiteen kan ta kontakt med for å prøve å få gjennomført arrangementet. Vi kan f. eks prøve å ta kontakt med Olympiatoppen i Trondheim.**

**Vedtak: Komiteen skal snart avholde et møte, for å snakke om arrangementet.**

## Sak 78/22 Medlemspleie

**Vi ønsker å få til en ringerunde i regionen. Anna og Ida har fått medlemslisten og laget en oversikt over hvem som kan ringe hvem. Det er også laget et google skjema som blir sendt ut til alle medlemmene våre i region midt.**

**Vedtak. Vi venter med ringerunden til vi har litt mer konkrete planer for høsten, for da har vi noe konkret å reklamere for til våre medlemmer når vi snakker med dem. Vi håper vi kan få gjennomført en ringerunde i løpet av september. Vi tar opp denne saken igjen på neste styremøte. På neste styremøte vil vi gå igjennom en liste med spørsmål og informasjon vi kan fortelle når vi ringer medlemmene våre.**

## Sak 79/22 Interessepolitiske saker

1. **Synstolket teater**

**Vi ønsker å få til synstolkning på teater for å gjøre teater tilgjengelig for flere. Anna og Sondre har vært i kontakt med Trøndelag teater om synstolkning av teater. De var interessert i å få til et møte med oss i høst. Heidi og Sondre tar dialogen videre med Trøndelag Teater.**

**Vedtak: Heidi og Sondre tar dialogen videre med Trøndelag Teater.**

1. **Kontakt med ATB ang. sommerjobb-prosjekt**

**I juni sendte vi en mail til ATB om sommerjobb i forhold til tilgjengelighet i ATB. Vi fikk veldig positivt svar fra ATB og de sa at det kanskje også var mulig å få til videre jobb og ikke bare sommerjobb.**

**Vedtak: På neste tilgjengelighetsmøte som ATB har med Blindeforbundet, tar Heidi opp denne saken på nytt.**

1. **Punktskrifts markering på treningssenter**

**Ernest fortalte at han holder på å ordne punktskriftmarkering på vektene og på navnene til de ulike apparatene på treningssenteret hvor han trener. Når han har fått vektene og apparatene markert, ønsker vi å lage en sak om dette i mediene. Dette er en viktig sak å ta opp, for punktskriftmarkering gjør treningssentrene mer tilgjengelige.**

**Vedtak: Vi følger opp saken på neste styremøte.**

1. **Strekkoder på produkter**

**Styret snakket også om strekkoder på produkter. Vi håper at det kan komme strekkoder på produkter slik at man bare kan skanne et produkt også kommer all informasjon om produktet opp. Dette ble en resolusjon på forrige Landsmøte i NBfU. Vi håper vi får høre litt på landsmøte i september om de har jobbet noe mer med denne saken.**

**Vedtak: Vi følger opp saken på neste styremøte.**

1. **Svømmebadet i Ålesund**

**Ernest fortalte at det er veldig dårlig markering på svømmebadet i Ålesund. Det er hverken ledelinjer eller punktskriftmarkering på skapene. Nye offentlige bygg er pålagt å være universelt utformet.**

**Vedtak: Ernest tar kontakt med Blindeforbundet i Ålesund og følger opp saken videre.**

## Sak 80/22 Landsmøteforberedelser

**Landsmøte skal være 2.- 4. september på Hurdal.** Martin Røhme har ikke mulighet til å stille som delegat allikevel. Sondre Nordland stiller som delegat istedenfor og Heidi blir med som 1. vara. Delegatene fra Midt skal ha et forberedelsesmøte 30.08.22.

Vedtak: Delegatene fra Midt skal ha et forberedelsesmøte 30.08.22.

## Sak 81/22 Kurs i universell utforming

**Vi har fått en mail fra Arild Norberg om kurs om universell utforming på Hurdal i september. Hvis noen er interessert å være med på kurset om universell utforming, så kan de ta kontakt med Arild.**

**Vedtak: De som er interessert å være med på kurset om universell utforming, tar kontakt med Arild.**

## **Sak 82/22 Liste med ledsagere**

Sentralstyret har utarbeidet en liste med potensielle ledsagere som kan være med på ulike arrangementer i NBfU. Listen ligger i Google disken til Midt.

Vedtak: **Ernest og Heidi tar kontakt med noen de kjenner angående å være ledsagere på arrangement.**

## Sak 83/22 Matkurs

NBfU Midt har fått 50 000 kr fra Godseier Thoning Owesen Legat til å arrangere et matkurs. Anna sitter i komiteen for matkurset.

Vedtak: Ernest og Heidi blir med i komiteen. Det skal opprettes en messengergruppe for komiteen. De skal snart avholde sitt første møte.

## Sak **84/22** Goalball helg

**Casper orienterte om komiteens arbeid i forbindelse med goalball helgen. Goalballhelgen vil finne sted 28-30. oktober i Trondheim. De har sendt en mail til Nyborg IL om forespørsel av leie av gymsal og noen klasserom til å være i den helgen. De venter på svar fra Nyborg IL.**

**Vedtak: Casper etterspør svar fra Nyborg IL. Casper sender også en mail til Liv som er trener på goalballtreningene, og spør om hun har mulighet til å være trener den helgen. Komiteen fortsetter arbeidet.**

## Sak 85/22 E.C Dahls

**Vedtak: Utsetter saken til neste styremøte**

## Sak 86/22 Hengekøyer

**Vi har søkt om støtte til innkjøp av hengekøyer.**

**Vedtak: Silje Madelen følger opp saken.**

## Sak 87/22 Økonomi

Vedtak: Casper spør om å få tilgang til bankkontoen til NBfU Midt.

## Sak 87/22 Annet

**Vi har prøvd å bruke** Trello i noen måneder nå. I Trello kan vi legge inn hvem som skal gjøre hva til hvilken tid. Vi kan også legge inn når vi har startet på en oppgave og når vi har fullført oppgaven. Styret har ikke vært så flink til å legge inn det som skal gjøres. Trello er også litt rart bygd opp i forhold til bruk av VoiceOver.

Vedtak: Vi vil prøve å bruke Googel Disk istedenfor Trello. Vi oppretter et nytt dokument for vært arrangement og legger inn der hvem som skal gjøre hva til hvilken tid. Vi kan også legge inn når vi har startet på en oppgave og når vi har fullført oppgaven.

Neste styremøte er i uke 36, 6. 7. eller 8. september.

Referent Anna Kunzendorf